india vs sri lanka, 1st test, kolkata: india declare after kohli ton; sl need 231
ఈడెన్‌లో కోహ్లి తొలి సెంచరీ.. శ్రీలంక లక్ష్యం 231
కోల్‌కతాలోని ఈడెన్ గార్డెన్స్‌లో శ్రీలంక జరుగుతున్న తొలి టెస్టు మ్యాచ్‌ రెండో ఇన్నింగ్స్‌లో భారత్ భారీ స్కోరు సాధించింది.
TNN | Updated:
Nov 20, 2017, 02:03PM IST
కోల్&zwnj;కతాలోని ఈడెన్ గార్డెన్స్&zwnj;లో శ్రీలంక జరుగుతున్న తొలి టెస్టు మ్యాచ్&zwnj; రెండో ఇన్నింగ్స్&zwnj;లో భారత్ భారీ స్కోరు సాధించింది. తొలి ఇన్నింగ్స్&zwnj;లో ఖాతా తెరవకుండానే పెవిలియన్&zwnj;కు చేరిన కెప్టెన్ విరాట్ కోహ్లి రెండో ఇన్నింగ్స్&zwnj;లో అదరగొట్టాడు. అజేయ సెంచరీతో భారత్&zwnj;ను ఓటమి ప్రమాదం నుంచి తప్పించాడు. ఓ వైపు వికెట్లు పడుతున్నా దూకుడుగా ఆడుతూ స్కోరు బోర్డును పరుగులు పెట్టించాడు. కేవలం 119 బంతుల్లో 104 పరుగులు చేసి అజేయంగా నిలిచాడు. 98 పరుగుల వద్ద లక్మల్ వేసిన బంతిని సిక్స్ బాది సెంచరీ పూర్తి చేశాడు. దీంతో టెస్టుల్లో 18వ సెంచరీని నమోదు చేశాడు. ఈడెన్ గార్డెన్స్&zwnj;లో కోహ్లీకి ఇదే తొలి టెస్టు సెంచరీ. అంతేకాకుండా ఈడెన్&zwnj;లో తొలి టెస్టు అర్ధశతకం కూడా ఇదే కావడం విశేషం.
సెంచరీ పూర్తి చేసిన వెంటనే ఇన్నింగ్స్&zwnj;ను కోహ్లీ డిక్లేర్ చేశాడు. రెండో ఇన్నింగ్స్&zwnj;లో భారత్ 8 వికెట్ల నష్టానికి 352 పరుగులు చేసింది. తొలి ఇన్నింగ్స్&zwnj;లో నిరాశ పరిచిన భారత బ్యాట్స్&zwnj;మెన్ రెండో ఇన్నింగ్స్&zwnj;లో ఆకట్టుకున్నారు. అయితే మిడిలార్డర్ మరోసారి విఫలమైంది. కోహ్లి ఆదుకొనకపోతే భారత్ కష్టాల్లో పడేది. రెండో ఇన్నింగ్స్&zwnj;లో విరాట్ కోహ్లి (104 నాటౌట్; 12x4, 2x6) టాప్ స్కోరర్&zwnj;గా నిలిచాడు. ఆజింక్య రహానే (0), రవీంద్ర జడేజా (9), రవిచంద్రన్ అశ్విన్ (7), సాహా (5) మరోసారి నిరాశపరిచారు. శ్రీలంక తరఫున లక్మల్, శనక చెరో మూడు వికెట్లు పడగొట్టారు. గమగే, దిల్రువన్ పెరీరా చెరో ఒక వికెట్ తీశారు.